b'\n_START_ARTICLE_\nKontekstno ovisni jezik\n_START_SECTION_\nRa\xc4\x8dunska svojstva\n_START_PARAGRAPH_\nRa\xc4\x8dunski su kontekstno ovisni jezici istovjetni linearno ograni\xc4\x8denom nedeterministi\xc4\x8dkom Turingovom stroju. To jest, nedeterministi\xc4\x8dkom Turingovom stroju sa trakom od samo kn \xc4\x87elija, gdje je n veli\xc4\x8dina ulaza i k konstanta asocirana sa strojem. Ovo zna\xc4\x8di da svaki formalni jezik kojeg takav stroj odlu\xc4\x8duje jest kontekstno ovisni jezik, i svaki kontekstno ovisni jezik mo\xc5\xbee biti odlu\xc4\x8den takvim strojem._NEWLINE_Ovaj skup jezika je tako\xc4\x91er poznat kao NLIN-SPACE po\xc5\xa1to mogu biti prihva\xc4\x87eni kori\xc5\xa1tenjem linearnog prostora na nedeterministi\xc4\x8dkom Turingovom stroju. Klasa slo\xc5\xbeenosti LIN-SPACE je definirana na sli\xc4\x8dan na\xc4\x8din, osim \xc5\xa1to koristi deterministi\xc4\x8dki Turingov stroj. O\xc4\x8dito slijedi da je LIN-SPACE podskup od NLIN-SPACE, ali se ne zna vrijedi li LIN-SPACE=NLIN-SPACE. Pretpostavlja se da te dvije klase nisu jednake.\n_START_SECTION_\nPrimjeri\n_START_PARAGRAPH_\nPrimjer kontekstno ovisnog jezika koji nije kontekstno neovisan jest L = { a\xe1\xb5\x96\xc2\xa0: p je prost broj }. Najlak\xc5\xa1i na\xc4\x8din za ovo dokazati jest kori\xc5\xa1tenjem linearno ograni\xc4\x8denog Turingovog stroja.'